Цхьа хан-зама яьлча, мелла а амалш малъелча (не в смысле ослабли, а приобрели человечность) юьртана юккъехь, церан бен цу чу ког баккха йиш а йоцуш, доккха цIа (гIишло) хIоттадо божарша, Iилманехь «мужской дом» олу цу цIийнах. Цунах дисинарг ду вай «пхьоьгIа» олург. Кавказерчу массо а бохург санна, къаьмнашна юккъехь лелаш ю иза. Амма гуьржийн, ламаройн, вайн, гIалгIайн бен цIарца цхьаьна йогIуш яц. Цхьа тамашийна хIума а хааделла суна вайн а, гIалгIайн а цхьатера дош нисделча, юккъехь вовшийн барт бича санна, хIуъа дина а цхьатера ца хилийта гIерташ чучхара доккху. Масала, и дош вай хевсураша санна яздеш ду, гIалгIаша – хила ма-деззара. И тайпана масалш далон дуккха а долуш ду.